राष्ट्रिय तेक्वान्दोमा लापरबाही
धनकुटा– राष्ट्रिय तेक्वान्दो प्रतियोगितामा आधारभूत मापदण्ड तथा आवश्यक प्राविधिक पक्षको ख्याल नगरी लापरबाही गरिएको छ। जिल्लाको हिलेमा भर्खरै सम्पन्न राखेप च्याम्पियनसिपअन्तर्गत छैटौं राष्ट्रिय तेक्वान्दोका सहभागीले प्रतियोगिताको आधारभूत मापदण्ड तथा आवश्यक प्राविधिक पक्षको ख्याल नगरी लापरबाही गरिएको गुनासो गरेका छन्।
काठमाडौँ — धनकुटा– राष्ट्रिय तेक्वान्दो प्रतियोगितामा आधारभूत मापदण्ड तथा आवश्यक प्राविधिक पक्षको ख्याल नगरी लापरबाही गरिएको छ। जिल्लाको हिलेमा भर्खरै सम्पन्न राखेप च्याम्पियनसिपअन्तर्गत छैटौं राष्ट्रिय तेक्वान्दोका सहभागीले प्रतियोगिताको आधारभूत मापदण्ड तथा आवश्यक प्राविधिक पक्षको ख्याल नगरी लापरबाही गरिएको गुनासो गरेका छन्।प्रतियोगिताबाट छानिएका खेलाडीले कम्तीमा दक्षिण एसियाली खेलकुदमा सहभागी हुन सक्नेछन्। तर, अन्तर्राष्ट्रिय प्रतियोगितामा भिड्न जाने खेलाडीलाई स्वदेशमा खेलाइँदा आधारभूत तथा प्राविधिक पक्षसँग टाढा राखेर खेलाइएको संलग्न खेलाडी तथा प्रशिक्षकको गुनासो छ।राष्ट्रिय तेक्वान्दो संघका केन्द्रीय उपाध्यक्ष तथा प्रतियोगिताका प्रमुख जुरी हरिबहादुर बुढाथोकीले कम्तीमा राष्ट्रिय स्तरको खेलकुदमा मापदण्डअनुरुपको प्राविधिक पक्ष ख्याल गरिनुपर्नेमा त्यस्तो नपाएको बताए। ‘अन्तर्राष्ट्रिय प्रतियोगितामा पर्याप्त सम्भावना बोकेका खेलाडी भए पनि राज्य पक्षले उचित चासो दिन सकेको छैन,’ थापाले भने, ‘खेलकुद क्षेत्रमा आयोजक पक्षले पनि प्राविधिक कुराको ख्याल नगरिने समस्या अब दोहोरिनुहुन्न।’प्रतियोगिता क्योरोगीतर्फ मात्र म्याट ओछयाएको थियो। तर पुम्सेमा म्याटसमेत प्रयोग गरिएन। उक्त खेलमा अनिवार्य रूपमा म्याट प्रयोग गरिनुपर्ने प्रशिक्षकहरू बताउँछन्। प्रशिक्षक राजेन्द्र साउदले प्रतियोगितामा लापरबाहीपन बढेको बताए। ‘कम्तीमा आधारभूत कुरामा त ध्यान दिनुपथ्र्यो,’ उनले भने, ‘विदेशमा जाने खेलाडीलाई स्वदेशमा खेलाइने खेलमा नै अभ्यस्त बनाइन जरुरी छ, तर यसतर्फ ध्यान गएको छैन।’ तेक्वान्दोमा स्कोर मापन गर्ने डिजिटल प्रविधि नहु‘दा सहभागी खेलाडीले असन्तुष्टि समेत जनाए। केही इभेन्टमा त विवाद नै भएपछि प्रशिक्षकसमक्ष उजुरी नै गरिएको थियो। कति खेलाडीको हातमा ग्लोब्स थिएन। ले गार्ड, सिन गार्ड, एल गार्ड तथा टिथ गार्डसमेत नहु‘दा सहभागी कतिपय खेलाडी रगतपच्छे भएका देखिन्थे।पॉच विकास क्षेत्रबाट सहभागी खेलाडीमध्ये अधिकांशले सामान्य जिल्लास्तरीय प्रतियोगिता जस्तो पनि महसुस नभएको प्रतिक्रिया दिए। सुदूरपश्चिमबाट सहभागी गौरी हमालले प्राविधिक तथा आवश्यक सामग्री उपलब्ध नगराइएको गुनासो गरिन्। सगरमाथा मल्टी मार्सल आर्ट्स संघका केन्द्रीय अध्यक्ष दीपक धिमाल पनि प्रतियोगिताबाट सन्तुष्ट देखिएनन्। उनले पुम्सेमा म्याटबिना खेलाइनु लापरबाही भएको बताए। ‘पुम्सेमा अनिवार्य म्याट चाहिन्छ,’ उनले भने, ‘राष्ट्रिय प्रतियोगितामा यसप्रकारको लापरबाही गरिन हुन्नथ्यो।’ विदेशमा सहभागी हु‘दा टिथगार्ड अनिवार्य रहेको उनले बताए। स्वदेशमा यसको प्रयोग नगरिँदा विदेशमा हुने प्रतियोगितामा भिड्दा खेलाडीलाई असहज महसुस हुने धिमालको भनाइ छ। सहभागी अधिकांश खेलाडीले राष्ट्रिय स्तरको प्रतियोगितामा लापरबाही रहेको गुनासो पोखे। प्रतियोगिता गत शनिबार सकिएको थियो।